text: Sjældent tæppeudsalg i Horsens
  02 april 2010 kl. 09.38
  For første gang i 57 år holder Horsens Kunstgalleri tæppeudsalg. I påsken bryder galleriets ejer, Martin Munkholm, traditionen om aldrig at sætte tæpper på udsalg. 
  Galleriet har i årevis kæmpet imod fupmagere, uendelige ophørsudsalg og fantasifulde førpriser. 
  Galleriet er et familieforetagende og de har arbejdet hårdt for at fremme seriøsiteten i branchen. 
  Der har altid stået skilte i udstillingsvinduerne med teksten ?vi har ingen fantasifulde førpriser, kun aktuelle nupriser?. 
  Nu kommer udsalget, som familien slår fast er et reelt udsalg med rigtigt førpriser. Udsalget kommer fordi galleriet flytter.
  
  Flytter ud på landet og bygger til
  Galleriet flytter tæpperne sammen under èt tag i Belle Kunst ved Stouby. Et galleri, der indtil nu er drevet af Martin Munkholms forældre. 
  Der er også planer om at bygge til så der bliver plads til de mange tæpper. 
  - Der ligger store og lange overvejelser bag beslutningen om at flytte de to tæppeafdelinger sammen. Vi kan i fremtiden tilbyde vores kunder en bedre service, et større udvalg og ikke mindst mere fleksibilitet. Vi slipper for dobbelt varelager på alle de gængse varer. Det betyder, at vi kan vise et endnu bredere og mere eksklusivt udvalg af tæpper i fremtiden, siger Martin Munkholm.
  